Դա նշանակում է, որ պատասխանատվության պետք է կանչվեն ոչ միայն ՀՀ երկրորդ նախագահը, այլև ընտրությունների արդյունքները հաստատած և արտակարգ դրության ռեժիմ հաստատելու մեջ այս կամ այն ձևով մասնակից եղած բազմաթիվ պետական պաշտոնյաներ, այդ թվում՝ Անվտանգության խորհրդի անդամներ, ԱԺ պատգամավորներ, բանակի հրամկազմ, ՍԴ անդամներ, ԿԸՀ և այլն։ Շղթայական և ճյուղավորված հետապնդումների շղթան թե ուր կտանի և ինչի կհանգեցնի՝ դժվար չէ ենթադրել։ Բացի այդ` եթե արդարության վերականգնումից ենք խոսում, ապա հարց է առաջանում` իսկ ինչո՞ւ չենք անդրադառնում 1996 թ. նախագահական ընտրություններին ու այդ ժամանակ տեղի ունեցած` սահմանադրական կարգի տապալմանն ու իշխանության բռնի զավթմանը։